cyanic-selkie/wikianc huggingface dataset:
Drusus Julius Cæsar
Liv og virke
Drusus be født omtrentlig i 13 f.Kr. med navnet Nero Claudius Drusus, og er av senere historikere også omtalt som Drusus II, Drusus den yngre, og Drusus Minor. Han ble oppkalt etter sin onkel på farssiden, general Drusus den eldre, en yngre bror av keiser Tiberius. Han ble født og vokste opp i Roma. Han var også det første barnebarnet av statsmannen Marcus Vipsanius Agrippa og dennes første hustru Pomponia Caecilia Attica.
Til tross for (eller kanskje på grunn av) hans voldelig temperament, viste Drusus løfter for karriere i både militæret og politikken. I 13 e.Kr. ble han gjort til fast medlem av den senatskomiten som Augustus hadde opprettet for å trekke opp senatets dagelige gjøremål. Da Drusus kun var i slekt ved familiegrenen Claudia, framfor både Julia og Claudia, det vil si julio-claudiske dynasti, tvang Augustus sin adoptivsønn Tiberius til å adoptere Germanicus, som var gift med Augustus barnebarn, som sin sønn og arving, og fjernet således Drusus fra etterfølgelsen. I 14 e.Kr., etter Augustus var død, ble Drusus sendt for å slå ned et opprør blant soldatene i Pannonia. I 15 e.Kr. ble han konsul, og var også guvernør av Illyricum fra 17 til 20 e.Kr. Året etter ble han konsul på nytt, betydningsfullt med sin far Tiberius som sin kollega. I 22 e.Kr. mottok han tribunicia potestas (makt som tribun), en posisjon reservert kun for keiseren eller hans umiddelbare etterfølger.
Drusus giftet seg med sin kusine på farssiden, Livilla, i 4 e.Kr. Deres datter Julia Livia ble født kort tid etter. De fikk to sønner, Tiberius Gemellus og Tiberius Claudius Cæsar Germanicus II Gemellus i 19 e.Kr., sistnevnte døde som svært ung allerede i 23 e.Kr. I 19 e.Kr. døde Tiberius' adopterte sønn Germanicus, noe som gjorde Drusus til den nye arving. Germanicus' enke Agrippina mistenkte Tiberius for å ha drept ektemannen for å gjøre Drusus til sin arving, men det er ikke sannsynlig.
Det er mulig at Livilla allerede hadde et intimt for til Sejanus, pretorisk prefekt, før tvillingene ble født. Drusus, som var naturlig oppfarende, hadde en gang under en heftig diskusjon slått Sejanus i ansiktet med knyttneven. Ved 23 e.Kr. synes det som om Drusus, som ikke gjorde noen hemmelighet av sin antipati for Sejanus, ville etterfølge Tiberius som keiser. Sejanus måtte få fjernet Drusus for å kunne overleve, men også for at han selv søkte keisertronen. Antikkens kilder som Tacitus, Suetonius, Dio Cassius, er enige om med Livilla som Sejanus' medsammensvorne hadde latt Drusus bli forgiftet. Om Drusus faktisk ble myrdet, da det ble det gjort med slik dyktighet at da han døde i 23 e.Kr. ga det ikke opphav til mistanke, kanskje delvis grunnet hans dårlige omdømme for tung alkoholkonsum. I 25 anmodet Sejanus om å få gifte seg med Livilla, men Tiberius nektet å gi tillatelse.
Sejanus' fall kom den 18. oktober 31 e.Kr. da han ble arrestert og henrettet. Noen få dager senere den 26. oktober begikk Sejanus' tidligere hustru Apicata selvmord, men ikke før hun hadde sendt et brev til Tiberius hvor hun hevdet at Drusus var blitt forgiftet, og hvor Livilla var delaktig. Drusus' munnskjenk Lygdus og Livillas lege Eudemus ble torturert, og synes å bekrefte Apocatas anklage (i den grad vitnemål fra tortur har pålitelighet). Mot slutten av året døde også Livilla, ettersigende sultet ihjel av sin egen mor Antonia.
Ettermæle
Drusus var en ivrig tilhenger av gladiatorkamper. Det ble sagt at de skarpeste sverdene ble kalt for «drusiske» etter ham. Drusus hadde hissig gemytt og slo en gang til Sejanus i ansiktet med knyttneven under en diskusjon. En tidligere kamp med en vakt fra pretorianergarden ga ham tilnavnet «Castor», etter pretorianergardens guddommelige beskytter Castor. Han opptrådte under dette navnet i romanen Jeg, Claudius av Robert Graves fra 1934. I filmatiseringen til BBC i 1976 ble han framstilt av skuespilleren Kevin McNally.
I TV-serien fra 1968, The Caesars, ble han framstilt av William Corderoy.
Drusus er også assosiert med storspiseren Apicius, og under dennes innflytelse foraktet han bestemte grønnsaker som kålhoder og brokkoli, noe som førte til at han fikk kjeft fra Tiberius. Det er også omtalt at han benyttet bitre mandler for å behandle fyllesyke.
Liljevalchs konsthall
Liljevalchs konsthall er en bygning for kunstutstillinger på Djurgården i Stockholm. Bygningen ble oppført i 1916, for midler fra industrimannen Carl Fredrik Liljevalchs (1837–1909) dødsbo. Arkitekt var Carl Bergsten.
Dette var Sveriges første uavhengige faste galleri for samtidskunst, og var en viktig begivenhet for de stockholmere som hadde tid, råd og anledning til å engasjere seg i samtidskunsten. Særlig var det en seier for medlemmene av Konstnärsförbundet, som tidligere hadde vært nødt til å stille ut i provisoriske lokaler spredt rundt i byen.
Historic Royal Palaces
Historic Royal Palaces er en britisk offentlig myndighet som ble opprettet i 1989 for å bestyre de ubebodde kongelige palassene i England.
Myndigheten har ansvar for:
De bebodde kongelige residensene bestyres av Royal Household Property Section.
Flymannskapsmerket
Flymannskapsmerket (Fliegerschaftsabzeichen) er en tysk militær utmerkelse.
Historie
Merket ble introdusert 19. januar 1935, og ble opprinnelig (1933) båret av piloter i Deutscher Luftsport-Verband. Luftwaffe adopterte i 1935, og ble brukt av pilot-observatører. Det ble senere samme år byttet ut med Pilot og observatørmerket. Dette gjør det til et av de meste sjeldne Luftwaffe merkene
Appetite for Destruction
Appetite for Destruction er Guns N' Roses' debutalbum. Det ble utgitt i 1987 og solgte ca. 30 millioner eksemplarer og var lenge verdens mest solgte debutalbum.
Flymannskapsmerket
Design
Merket består av en oval sølvfarget liggende krans med en mørkegrå ørn med vingene utspredd og med et hakekors i klørne. Merket er i 2 deler, ørnen er naglet fast til kransen.
Stein-organisasjonen
Organisasjonen
Motstandsgruppen har i ettertid fått navn etter sin leder, Kristian Stein. Stein var postekspeditør på Hurtigruten, og organisasjonens aktiviteter ble sentrert rundt Hurtigrutens stoppesteder. Det startet med illegale aviser og organisering av flyktningeruter til England, men ekspanderte raskt til etterretningsvirksomhet og våpentrening. Stein-organisasjonen var ikke underlagt Milorg, men hadde kontakt med Milorgs distriktssjef major Mons Haukeland. Stein «mottok råd derifra, men ingen ordrer». Organisasjonen hadde også knyttet forbindelser til den kommunistiske motstandsbevegelsen i Bergens-området, og hadde også kommunistiske medlemmer.
Stein var overbevist om at en alliert invasjon var forestående, og mye av virksomheten var innrettet mot forberedelser for dette. Sommeren 1941 opprettet man derfor en hemmelig radioskole i et rom i Skulestadgården på Bryggen i Bergen for å utdanne sambandsfolk. I denne perioden ble organisasjonen infiltrert av Gestapo-agenten Marino Nilsson. Nilsson hadde kommet på sporet av Stein ved å infiltrere en flyktningeskøyte på vei til England, som så ble oppbragt av tyskerne. Blant flyktningene var postekspeditør Sverre Nielsen med forbindelser til Stein.
Stein-organisasjonen ble rullet opp av Gestapo i en operasjon som startet 2. oktober 1941. Mer enn 200 medlemmer ble arrestert. 204 ble sendt til Tyskland, og ankom Kiel som Nacht und Nebel-fanger den 12. mai 1942. Stein ble henrettet i Hamburg den 28. juni 1943. Også åtte andre ble henrettet i Tyskland. 46 medlemmer døde i fangenskap i Tyskland eller kort tid etter hjemkomsten til Norge.
Etterspill
M.E. Johannessen som var blant de overlevende, redegjorde i brev datert 13. desember 1946 til Bergen kommune: «''Etter et opphold på 3,5 år som NN-fanger i Tyskland, hvor vi satt pga. medlemskap i Stein-organisasjonen, blev vi 29. april 1945 befridd av amerikanerne i konsentrasjonsleiren Dachau. Vi oppholdt oss i nevnte leir fra befrielsen og til juni...hentet av sveitsiske Røde Kors-biler til et rekreasjonsopphold i Schaffhausen som byens gjester...Pga vanskeligheter med vår repatriering ble vi værende i ti uker. Dersom byen Schaffhausen ikke hadde invitert oss dit, hadde vi blitt gående i Dachau helt til august, om ikke lenger. Hva dette kunne ha medført sett på bakgrunn av de stadige dysenteri- og tyfusepidemier, kan kanskje tenkes...Seks mann fikk tyfus kort tid før vi ble hentet av Røde Kors. Ved ankomsten til Schaffhausen ble 17 mann innlagt i hospitalet...En mann døde...tilslutt døde en i Kjøbenhavn.''» Med underskrift fra 75 tysklandsfanger ønsket man et bidrag fra kommunen til en erkjentlighetsgave til Schaffhausen. 7. mars 1947 besluttet formannskapet at Bergen kommune burde gi Schaffhausen en slik gave, og ba Theodor Olsens eftf. om et utkast til en modell av Osebergskipet, utført i sølv og med ibenholtsokkel." Fangene ønsket også en gave til kvinnene i Freiwillig Armé Dienst i Sveits, «som så beredvillig ofret seg for oss». To hjelpere hadde alt mottatt Haakon 7.s frihetsmedalje gjennom legasjonen i Sveits.
MF «Sunnfjord»
M/F «Sunnfjord» er et bilferge bygget i 1978 for Fylkesbaatane i Sogn og Fjordane (senere Fjord1). Fergen går fortsatt i rute for rederiet.
Fra januar 2016 skal Sunnfjord» og de andre to fergene på strekningen Hella–Dragsvik–Vangsnes gå over til kun å bruke biodiesel. Fergene blir de første i verden som utelukkende bruker biodrivstoff.
Norwegian Property
Norwegian Property (ose: NPRO) er et norsk børsnotert eiendomsselskap som har drift, utleie og kjøp/salg av næringseiendom som eneste virksomhet. Norwegian Property AS er utviklet på initiativ av SEB Enskilda, i tett samarbeid med flere store norske eiendomsinvestorer. Bak selskapet står blant andre Torstein Tvenge og Anders Wilhelmsen.
I porteføljen har selskapet blant annet store deler av Aker Brygge og hovedkontorer for flere store norske børsnoterte selskaper. 18. mai 2006 meldte Linstow AS at det var inngått en betinget avtale om salg av Aker Brygge AS til Norwegian Property. Salget omfatter ca. 57 000 kvm. av kjøpesenter- og kontorarealene på Aker Brygge.
Norwegian Property ble registrert på Oslo Børs 13. juni 2006. Selskapet var inne på OBX-indeksen fra 18. desember 2009 til 18. juni 2010.
Sommeren 2010 ble rykter om en mulig fusjon av selskapet med det statlig eide Entra eiendom kjent i media. Næringsminister Dag Terje Andersen åpnet etter hvert for en privatisering av selskapet.
Om eiendommene
Norwegian Property ASA har eiendommer i Oslo, Bærum, på Gardermoen og i Stavanger. Dette er hovedsakelig kontorlokaler, med lager og parkering i tilknytning til disse, samt butikk- og serveringsarealer.
Cherokee County (Alabama)
Cherokee County er et fylke i den amerikanske delstaten Alabama. Det ligger nordøst i staten og grenser mot DeKalb County i nord, Cleburne County og Calhoun County i sør og mot Etowah County i vest. Det har også grense mot delstaten Georgia i øst.
Cherokee Countys totale areal er 1 554 km² hvorav 121 km² er vann. I 2000 hadde fylket 23 988 innbyggere. Administrasjonssenteret ligger i byen Centre.
Fylket ble etablert i 1836. Det har fått sitt navn etter cherokee-indianerne.
Bård
Mannsnavnet Bård kommer fra det norrøne navnet Bárøðr og det urnordiske navnet *BaþufriþuR. Navnet er dannet av norrøne bǫð eller urnordiske baþu, som begge betyr «strid», og norrøne friðr, «kjærlighet, fred». Bárðr var en norrøn kortform av navnet.
Utbredelse
Navnet er kjent brukt i tre runeinskripsjoner fra vikingtiden, i formen barþr. Dette er relativt få tilfeller, så navnet var neppe mye brukt i Norden på den tiden. En av de første kjente personene med navnet er Bård Guttormsson (ca. 1150 – 1194), kongens lendmann i Trøndelag. Bård var et vanlig navn i Norge i middelalderen. Over 190 forskjellige personer med navnet er nevnt i Regesta Norvegica.
Staur (geologi)
En staur er en søyle dannet ved bølgeerosjon av kysten. Søylen består vanligvis av sedimentære bergarter og står tilnærmet loddrett.
De tolv apostler ved kysten av Port Campbell Nasjonalpark i staten Victoria i Australia er en rekke staurer av kalkstein.
Bård
Kjente personer med navnet
Personene i listen er ordnet kronologisk etter fødselsår.
Kastellet gård
Kastellet gård var opprinnelig en husmannsplass under Nordseter gård, fra 1750-årene.
I 1813 ble en flott hovedbygning oppført, i kombinasjon med den gamle bygningen fra 1700-tallet. Huset er i laftet tømmer, med ytre panel av nyere dato.
I 1832 ble gården kjøpt av Jørgen Wright Cappelen, grunnleggeren av J. W. Cappelens forlag.
Kastellet er i dag totalrenovert innvendig og utvendig og er et sjeldent hus i Oslo-sammenheng, og ett av de aller eldste større hus som er bevart i Nordstrand bydel. Fra innsiden kan man fremdeles beundre originale brede furugulv og tømmervegger.
Midnattens widunder
Midnattens widunder er det debutalbumet til Finntroll, utgitt i 1999.
Melchor Múzquiz
Melchor Múzquiz (født 5. januar 1790, død 14. desember 1844) var en meksikansk soldat og politiker. Han var president i Mexico i en kort periode fra den 14. august til den 26. desember 1832.
Breimsvatnet
Breimsvatnet er en innsjø beliggende mot vest i bygda Breim i Gloppen kommune mens den sørlig enden av innsjøen ligger innenfor Jølster i Sunnfjord kommune. Med sine 278 dybdemeter er innsjøen fylkets nest dypeste, og landets 12. dypeste. Innsjøen har et volum på 2,9 km³. Største vannføring ved flom er målt til 250 m3/s og minste målte er 1,5 m3/s. Den sørlige armen kalles Førdefjorden med grenda Førde i Jølster. Førde har veiforbindelse med E39 mellom Klakegg og Skei. Fjellet Skjorta stuper rett ned i den sørlige enden av vannet.
Breimsvatnet inngår i Breimsvassdraget og har utløp mot vest til Gloppeelva. Innsjøen har tilløp fra en rekke elver, hvorav den største er Storelva (eller Breimselva), som munner ut ved Reed, helt i nordøst. Andre vesentlige tilløpselver er Årdalselva, Paulselva og Nydalselva ved Førde i Jølster, Kandalselva, Neselva og Kålselva. Vannskillet mot Jølstra går mellom Skei og Klakegg. I omkring 1500 år etter siste istid drenerte Jølstravatnet til Breimsvatnet inntil landheving ed Skei stanset vannstrømmen nordover. Nydalselva kraftverk har avløp til Breimsvatnet.
Regulering
Spørsmålet om regulering av innsjøen og utnyttelse av fallhøydene nedenfor til vannkraft kom opp rundt år 1900. En konsensjon fra 1913 ga tillatelse til 2 meter senking og 4 meter oppdemming. I 1932 fikk Gloppen kommune tillatelse til oppdemming på 1,8 meter mens konsensjonen fra 1913 falt bort fordi den tiltaket ikke hadde blitt gjennomført.
Henrik Ibsen
Henrik Ibsen passerte gjennom Breim på reisen gjennom Vestlandet sommeren 1862, han beskrev området slik:
Koigi wa Wamwere
Koigi wa Wamwere (født 18. desember 1949) er en kenyansk politiker, journalist og forfatter. Han er født i Bahati i Nakuru-distriktet, og ble kjent for sin opposisjon mot både Jomo Kenyatta og Daniel arap Moi sine regimer. Begge disse sendte ham i arrest. Siden 1972 har Wamwere vært i arrest av regjeringen fire ganger, siste gang i 1993, og har sittet til sammen 13 år i fengsel.
Oppvekst
Da Wamwere ble født var Kenya fortsatt en britisk koloni. Han har dermed selv opplevd frigjøringen fra Storbritannia. Etter endt skolegang jobbet han som lærer, og senere bankfunksjonær. Han hadde fattige foreldre som ikke eide egen jord.
Politisk karriere
Allerede da han kom tilbake til Kenya i 1972 for å kjempe for ønkonomiske reformer der, kritiserte han offentlig Kenyas dårlige historikk på menneskerettigheter, og kjempet for de mange eiendomsløse kenyanerne. På midten av 70-tallet var han satt i arrest av Kenyatta. I desember 1978, etter Kenyattas død, satte den nye presidenten Moi Wamwere fri, sammen med Ngugi wa Thiong'o og Martin Shikuku. Han ble valgt inn i parlamentet i 1979 ved å vinne Nakuru North valgkrets der han representerte KANU, det eneste lovlige partiet den gang. Han gikk da sammen med andre radikale og sosialistiske politikere som nedsettende ble kalt "Seven Sisters Bearded" av Charles Njonjo. Andre medlemmer var Abuya Abuya, James Orengo, Chelagat Mutai, Chibule wa Tsuma, Mwashengu wa Mwachofi og Lawrence Sifuna. Han satt etter dette i parlamentet i tre år.
Wamwere var en av flere opposisjonelle som ble satt i arrest av president Moi etter det kenyanske kuppforsøket i 1982, selv om han ikke var involvert i selve kuppet. Han bodde i eksil i Norge gjennom det meste av 1980-tallet, før han flyttet tilbake til Kenya for å fortsette sin kamp.
Gjennom 1990-årene har unnsluppet dødsdom to ganger, etter å ha blitt anklaget for forræderi, og senere med ran og vold. Han ble hentet fra Uganda av kenyanske sikkerhetsstyrker i 1990, anklaget for forsøk på å kaste Arap Mois ettpartistyre, noe som var høyforræderi. Anklagene ble droppet i 1993, men da ble han på nytt arrestert, anklaget for forsøk på å rane en politistasjon for å få tak i våpen, for å gjennomføre et statskupp mot Arap Moi. Dødsdommen ble, etter internasjonal fordømmelse og protester av aktivister ledet av Koigis egen mor, omgjort til fire års fengsel og stokkeslag på ryggen.
Han har skrevet blant annet A Woman Reborn, Justice on Trial og I Refuse to Die. I valget i 1997 stilte han som presidentkandidat og i parlamentsvalget for partiet KENDA, men fikk bare 0,16% av stemmene i presidentvalget, og vant heller ikke et sete i parlamentet.
I parlamentsvalget i 2002 var han en del av den seirende NARC-koalisjonen, fikk plass i parlamentet. Han var assisterende Informasjonsminister under Mwai Kibakis regjering. Han mistet plassen ved valget i 2007, og representerer nå et mindre kjent parti; Chama Cha Mwanachi. Han skriver fortsatt, hovedsakelig artikler i kenyanske media.
Krigshovedkvarter
Et krigshovedkvarter er et hovedkvarter for en myndighetsetat, forsvarsgren eller nøkkelpersonell i strid.
I Norge finnes det ulike typer krigshovedkvarter. Forsvarets anlegg ligger på Reitan utenfor Bodø. I tillegg har Regjeringen to krigshovedkvarter, det såkalte Sentralanlegget i Buskerud og et nyere, mindre hovedkvarter i en bunker under Regjeringskvartalet.
Et annet eksempel er Cabinet Office Briefing Rooms i London.
José Antonio Redondo
José Antonio Redondo Ramos (født 5. mars 1985 i Alcázar de San Juan) er en tidligere profesjonell spansk landeveissyklist. Han syklet for Astana, men fikk sparken i 2007 for å ha brutt lagets dopingbestemmelser. I 2009 testet han positivt for anabole steroider.
Anatolij Tsjubajs
Anatolij Tsjubajs (russisk: Анато́лий Бори́сович Чуба́йс, født 16. juni 1955) er en russisk politiker som er best kjent for sin rolle i privatiseringen av russisk industri.
Fra desember 2020 var han spesialutsendning fra Russlands president for relasjoner med internasjonale organisasjoner.
23. mars 2022 forlot han sin stilling i protest mot Russlands invasjon av Ukraina, og forlot Russland.
Saho (folk)
Saho (arabisk: ساهو), noen ganger kalt Soho, er en etnisk gruppe som lever i stor grad på Afrikas horn. De er hovedsakelig konsentrert i de sentrale delene i Eritrea, mens noen lever også i tilstøtende deler av Etiopia.
Språk
Saho-folket snakker saho, som er en del av cushitic-grenen av den afroasiatiske språkfamilien.
Religion
Saho-folket er hovedsakelig muslimer. Noen få kristne, som også er kjent som Irob, bor i Tigray-regionen i Etiopia
Sentralanlegget
Sentralanlegget er den norske regjerings krigshovedkvarter, og omtales gjerne som Regjeringens sentralanlegg. Anlegget ligger mellom Sundvollen og Åsa i Hole kommune i Buskerud, og er sprengt inn i fjellet mot Fiskebekkhøgda på Krokskogen.
Historikk
Sentralanlegget ble bygget i 1960-årene. Den kalde krigen og trusselbildet mot Norge gjorde det nødvendig med et anlegg hvor kongehus, regjering og sentralt nøkkelpersonell kunne evakueres til om det skulle oppstå en krise.
Under terrorangrepene i Norge 22. juli 2011 ble anlegget klargjort for bruk, ettersom regjeringskontorene i Oslo var satt ut av spill på grunn av terrorbomben. Dette kommer frem i dokumentaraboka Da terroren rammet Norge. Regjeringsmedlemmene ble ikke evakuert hit, i stedet ble det opprettet krisestab i Forsvarsdepartementet og i statsministerboligen.
Funksjoner
Sentralanlegget har to hovedinnganger fra veien mellom Sundvollen og Åsa. Disse ligger omtrent 300 meter fra hverandre, og møtes lengre inne i fjellet. Anlegget har kapasitet til å huse flere hundre mennesker, og inneholder blant annet situasjonsrom, hybler for kongehuset og regjeringen, sykestue (og operasjonssal ) som skal bemannes av sikkerhetsklarert personell fra Rikshospitalet, restaurant/bar, sambandssentral, konferanserom for regjeringen, garasje, verksted og ulike lagre. Anlegget skal kunne være selvforsynt med strøm og vann. H.M. Kongens Garde og Heimevernet øver med jevne mellomrom på å evakuere regjeringsmedlemmer fra Oslo til anlegget.
Hemmelighold
På grunn av anleggets sensitive funksjon har beliggenhet og tekniske detaljer om Sentralanlegget vært preget av hemmelighold. Offisielt er dette fremdeles gradert informasjon, og anlegget er manipulert bort fra flyfoto. I 1980-årene ble avisa Ikkevold truet med straffeforfølgelse om de omtalte anlegget. I bøkene Vi som styrer Norge (Finn Sjue, Viggo Johansen og Pål T. Jørgensen) og Overvåket (Finn Sjue og Ronald Bye) blir anlegget og dets plassering omtalt. I disse bøkene ble det også fremsatt påstander om at Sentralanlegget hadde utstyr for telefonavlytting og annen overvåkning. Dette ble avvist av Lund-kommisjonen.
I april 2010 fortalte NRK at detaljert informasjon om anleggets plassering lå ute i søkbare nettkataloger, og at plantegningene lå åpent tilgjengelige i Riksarkivet. Disse ble senere fjernet. Aftenposten skrev i juni 2012 at til tross for myndighetenes påstand om at informasjonen er slettet, er informasjonen fremdeles fritt tilgjengelig. I desember 2018 påpekte Aftenposten at tross anleggets status som «hemmelig», heter det nærmeste busstoppet Natoanlegget.
Paolo Uccello
Paolo di Dono, bedre kjent som Paolo Uccello (født 1397 i Pratovecchio nær Arezzo, død 10. desember 1475 i Firenze), var en italiensk maler og matematiker kjent for sitt pionerarbeid med visuelt perspektiv i kunst. Giorgio Vasari skrev i sin bok med kunstnerbiografier (Le Vite de' più eccellenti pittori, scultori, ed architettori, 1550) at Ucello hadde en altoppslukende interesse for perspektiv, og jobbet natten igjennom i sine bestrebelser på å definere det eksakte forsvinningspunktet. Han brukte perspektiv for å skape en dybdefølelse i sine malerier, og ikke som sine samtidige kun for å fortelle forskjellige eller suksessive historier. Hans best kjente verk er de tre maleriene som representerer slaget om San Romano.
Paolo jobbet i sen gotisk tradisjon, og i motsetning til andre kunstnere la han større vekt på å skilde farge og prakt fremfor klassisk realisme. Han har en unik stil, som gjør at man kan identifisere verkene hans kun ved å se på det visuelle uttrykket.
Liv og verk
Vasari forteller i sitt biografiske verk hvorfor Paolo di Dono fikk tilnavnet Uccello (som på italiensk betyr «fugl»): han var veldig glad i å male fugler, men hadde ikke råd til å eie noen selv. Derfor fylte han hjemmet sitt med malerier av fugler og andre dyr.
Uccello tilhørte kretsen omkring Donatello, og i dette miljøet fikk han inspirasjon til sine mange eksperimenter med å bruke perspektivet til å fremstille en tredimensjonal virkelighet på en todimensjonal flate.
Slaget ved San Romano
Uccello skildret slaget ved San Romano den 1. juni 1432 i tre store paneler. De tre maleriene viser den florentinske hærføreren Niccolò da Tolentino lede sine tropper mot byen Sienas soldater. Gjennom en svært forenklet fremstilling av hester, krigere og kryssende lanser mot en bakgrunn oppdelt i geometriske former, får verket et abstrakt preg som er karakteristisk for mange av Uccellos malerier.
Tigre (folk)
Tigre-folket er en etnisk gruppe bosatt i det nordvestlige Eritrea og i Sudan. De er et nomadisk og pastoralistisk folk knyttet til tigrinya- og beja-/hedareb-folkene i Eritrea og Sudan.
Historie
Tigre-folket er hovedsakelig et muslimsk nomadefolk som bor i Gash-Barka, Anseba og Northern Red Sea-regionene i Eritrea, samt områder i Øst-Sudan. 99% av tigre-folket er sunni-muslimer og det er små grupper av kristne. I det syvende århundre konverterte de første tigre-folk, som var bosatt på øyer i Rødehavet, til islam. Befolkningen på fastlandet konverterte ikke til islam før i det nittende århundre. Som følge av at tigre-folket var både nomadiske og muslimer ble de forfulgt av både imperialistene og den marxistiske regjeringene i Etiopia i 1960, 1970 og 1980. Den etiopiske regjeringens innsats for å avgjøre tigre, kombinert med den eritreisk-etiopiske krig, resulterte i at titusenvis av tigre måtte bosette seg på nytt i Sudan.
Språk
Tigre-språkene, som tigrinja, er et afroasiatisk språk med semittiske grener som hovedsakelig har opprinnelse i ge'ez. Det er ingen kjent historisk skriftlig form av språket. Den eritreiske regjeringen bruker ge'ez sitt skrifsystem til å publisere dokumenter på tigrespråk. Tigre er et lingua franca i deler av Eritrea, noe som gjør at omtrent 65% av den eritreiske befolkningen snakker tigre selv om tigre-folket bare utgjør 31% av landets befolkning.
Piggføtter
Piggføtter er en plate til å legge under hjulene ved vinsjing av andre biler eller annet når veigrepet er dårlig. Piggføtter er somregel utstyrt med kraftige pigger under, og en stopper så hjulet kan hvile på oversiden. Piggføtter kan øke veigrepet radikalt så lenge veidekket er fast.
Den lille havfrue (statue)
«Den lille havfrue» er en skulptur av bronse i Københavns havn i København i Danmark. Skulpturen er basert på havfruen fra H.C. Andersens eventyr av samme navn fra 1837. I motsetning til det man vanligvis forbinder med havfruer, er statuen ikke en kvinne med et menneskes overkropp og fiskehale. Hun har en kropp med ben, men med finner på bena.
Skulpturen ble gitt som gave til København av brygger Carl Jacobsen og laget av billedhugger Edvard Eriksen (1876–1959). Eriksen brukte sin kone Eline Eriksen som modell for skulpturen. Skulpturen er 125 cm høy og veier 175 kg, og den ble satt opp på en granittstein på Langelinie den 23. august 1913. Statuen er en av Danmarks største turistattraksjoner.
Hærverk
Statuen har flere ganger blitt utsatt for hærverk. 24. april 1964 mistet havfruen hodet, og verken hodet eller gjerningsmennene ble noen gang funnet. 22. juli 1984 ble en arm saget av. Den gangen meldte imidlertid gjerningsmennene seg raskt, og statuen fikk armen tilbake. I august 1990 ble det gjort et nytt forsøk på å sage hodet av statuen. Forsøket endte med et 18 cm langt snitt i halsen. 6. januar 1998 mistet statuen hodet for andre gang. Da ble en freelance-fotograf og to andre arrestert og siktet for å ha utført hærverket, men de ble senere løslatt og siktelsen frafalt. Hodet ble imidlertid funnet. 11. september 2003 veltet ukjente gjerningsmenn statuen ned fra steinen den satt på. Statuen har også blitt dynket i maling og blant annet fått påmalt BH og bukser. Det finnes to gipskopier av statuen, noe som har vært til god hjelp når statuen har blitt reparert.
Lignende statuer
Statuen selv er en kopi av den originale skulpturen, som Eriksens arvinger er i besittelse av. Hans familie selger kopier av statuen.
Det fins en kopi av statuen i byen Solvang i California, en by som ble grunnlagt av danske immigranter. Det fins også kopier av statuen i Kimballton i Iowa og i Vancouver i Canada. På graven til Victor Borge er det også en kopi av statuen.
Det fins også andre kunstneriske fremstillinger av havfruen i H. C. Andersens fortelling. Til disse hører en statue i Odense Zoo fra 1949 av kunstnerne Erik Cohrt og Hans Ploug. Den forestiller en havfrue med fiskehale.
På reise
I mars 2010 tok København et foreløpig farvel med Den lille havfrue da hun la ut på reise til Kina. I tidsrommet 1. mai til 31. oktober 2010 var hun utstilt i den danske paviljongen på verdensutstillingen World EXPO i Kina.
Daniel Carlsson
Daniel Carlsson (født 29. juni 1976) er en svensk rallyfører som konkurrerer i World Rally Championship. Carlsson gjorde seg først bemerket på den internasjonale arenaen da han ble nummer sju i det svenske VM-rallyet i 2001. Hans beste plassering er nummer 3 i svenskerallyet 2006.
Jackson County (Alabama)
Jackson County er et fylke i den amerikanske delstaten Alabama. Det ligger i det nordøstlige hjørnet av staten og grenser mot DeKalb County i sørøst, Marshall County i sørvest og mot Madison County i vest. Det har også grense mot delstatene Georgia i øst og Tennessee i nord.
Jackson Countys totale areal er 2,918 km² hvorav 124 km² er vann. I 2010 hadde fylket 53,227 innbyggere og administrasjonssenteret ligger i byen Scottsboro.
Fylket ble etablert i 1819 og har fått sitt navn etter USAs sjuende president Andrew Jackson.
Jakovlev
Jakovlev (ru: Яковлев) er en russisk (tidligere sovjetisk) flyprodusent, grunnlagt i 1934 av flykonstruktør Alexandr Sergejevitsj Jakovlev.
31 (kortspill)
Forberedelser
Til 31 trenger man en vanlig kortstokk (52 kort) og noen brikker/mynter. Hver spiller starter med 3 liv (representeres av 3 brikker/mynter), og får utdelt 3 kort på hånden. Giveren legger resten av bunken på bordet, og det øverste kortet snus og legges ved siden av.
Spill
Målet med spillet er å trekke inn og sake kort slik at man øker håndens totalverdi. Spillet foregår slik at når det er din tur, skal du enten ta inn et kort fra bunken eller fra sakehaugen. Så skal du sake et kort, de sakede kortene legges ved siden av bunken med bildet opp. Spilleren til venstre for giver starter, og spillet går på rundgang fram til noen "knakker" (banker knyttneven i bordet). Når det er knakket får alle unntatt den som knakket trekke og sake en siste gang. Når turen har kommet tilbake til knakkeren legges alle kortene på bordet (showdown), og den spilleren som har dårligst hånd taper et liv. Taperen blir giver neste runde.
Spillet fortsetter slik til alle unntatt én er slått ut. Når man har tapt 3 liv er man ute av spillet. (Noen spiller med et"0-te" liv, men dette er i utgangspunktet ikke godkjente regler).
Poengberegning
Ved showdown regner man poeng etter denne tabellen, men man skal kun regne kort i samme farge. D.v.s. at man ikke kan legge sammen hjerter og ruter, kun regne fargen som har høyest sum. Unntaket er ess, som er verdt 11 poeng uansett hvilken farge man kombinerer med.
Vekselretter
En vekselretter er et apparat som omformer likespenning til vekselspenning, og dermed også likestrøm til vekselstrøm. Den kan betraktes som det motsatte av en likeretter.
Alt etter oppkobling kan vekselrettere være konstruert for å produsere énfaset eller trefaset vekselstrøm. Ved å anvende halvledere av silisiumkarbid kan en virkningsgrad på opp til 98% oppnås.
Bruksområder for en vekselretter er for eksempel der det er behov for 230V vekselstrøm i bil, båt eller andre steder der man har kun en likespennings-kilde tilgjengelig. Vekselretter er også en viktig del av en UPS som brukes mye til å strømforsyne servere i datasystemer. Et viktig bruksområde er også å lede likestrømsenergi inn i et vekselstrømsnett, for eksempel fra et fotovoltaisk anlegg.
En vekselretter fungerer som oftest ved at likespenningen først økes til høy spenning i et Chopper/boost ledd, hvorpå den "hakkes opp" i en høyfrekvent puls, som transformeres, moduleres, og glattes til å bli gjenkjennelig som en sinusform på utgangen. Det finnes også enkle vekselrettere som leverer firkantpuls, men disse er ikke mye utbredt, og vil ikke fungere på alle apparater.
UEFA Super Cup 1987
UEFA Super Cup 1987 var den 13. utgaven av cupturneringen UEFA Super Cup. Finalen ble spilt over to kamper mellom vinner av Cupvinnercupen 1986/1987 (Ajax Amsterdam) og vinner av Serievinnercupen 1986/87 (FC Porto), hvor sistnevnte lag til slutt vant 2–0 sammenlagt over to kamper.
Dolores Keane
Dolores Keane (født 26. september 1953 i landsbyen Sylane ved Tuam i County Galway) er en irsk folksanger og skuespiller.
Hun var i 1975 med å danne den kjente irske folkemusikkgruppa De Dannan og hadde senere en vellykket solokarriere.
I 1996 spilte Dolores Keane inn CD-en Tideland med Rita Eriksen og en gruppe irske og norske musikere.
Ferjesambandet Kaupanger–Gudvangen
Kaupanger–Gudvangen er et ferjesamband som krysser Sognefjorden og går inn Nærøyfjorden til Gudvangen. Ruten trafikkeres av ferger som leies inn av Fjord2. Frem til høsten 2014 var strekningen trafikkert av ferger fra Fjord1 Fylkesbaatane (tidligere Fylkesbaatane i Sogn og Fjordane). Fergeruten startet i 1937. I periodene 1939 til 1956, og noen år fra 1995 hadde ruten også anløp i Lærdal.
Veteranfergene MF «Skånevik» trafikkerer strekningen daglig i sommermånedene.
Observatørmerket
Observatørmerket (Beobachterabzeichen) er en tysk militær utmerkelse.
Historie
Merket ble introdusert av Riksmarskalk Hermann Göring 26. mars 1936 og var tiltenkt observatører i Luftwaffe i det tredje rike.
Design
Merket består av en oval stående sølvfarget krans hvor den ene siden er laget av laurbærblader, den andre siden av ekeblader. I senter er en mørkegrå ørn med vingene utspredt og siden til, med et hakekors i klørne. Merket er i 2 deler, ørnen er naglet fast til kransen. Merket ble i begynnelsen laget i buntmetall og aluminium, men kom senere i sink. En versjon i tøy ble også introdusert.
Kriterier
Merket ble utdelt etter:
Lee County (Alabama)
Lee County er et fylke i den amerikanske delstaten Alabama. Det ligger øst i staten og grenser mot Chambers County i nord, Russell County i sør, Macon County i sørvest og mot Tallapoosa County i nordvest. Det har også grense mot delstaten Georgia i øst.
Lee Countys totale areal er 1 594 km² hvorav 18 km² er vann. I 2000 hadde fylket 123 254 innbyggere og administrasjonssenteret ligger i byen Opelika.
Fylket ble etablert i 1866 og har fått sitt navn etter Robert E. Lee som var general og leder for Amerikas konfødererte staters styrker.
Kurtose
Kurtose (også kjent som spisshet eller kurtosis) er en tallstørrelse som sammen med gjennomsnitt, varians og skjevhet beskriver en sannsynlighetsfordeling. Kurtose er et mål på hvordan fordelingen er spredt mellom ytterpunktene. I et diagram over sannsynlighetene, for eksempel i et histogram over en diskret sannsynlighetsfordeling, er kurtose et mål på «spissheten» til fordelingen eventuelt hvor «fete» halene til fordelingen er. Spisse haler vil tilsi at de fleste observasjoner vil være sentrert rundt gjennomsnittet mens fete haler vil tilsi at flere observasjoner finnes i ytterpunktene og det er større sannsynlighet for at ekstreme verdier vil forekomme.
Kurtoseverdi
Kurtose baserer seg på avvikene mellom det observerte (xi) og gjennomsnittet i fjerde potens og blir derfor ofte kalt det fjerde moment. Normalfordelingen har kurtoseverdi på 3, og fordelinger med høyere verdier enn dette sies å ha «eksess kurtose» relativt til normalfordelingen. I distribusjoner med eksess kurtose vil det være større sannsynlighet for at ekstreme verdier inntreffer. Tallet tre trekkes fra i formelen for å kunne sammenligne fordelingens kurtose med normalfordelingen. Normalfordelingen sier å være mesokurtisk, en fordeling med en positiv kurtoseverdi (spissere, med tykkere hale) blir kalt leptokurtisk mens en fordeling med negativ kurtoseverdi (tynnere haler, og mindre spiss) blir kalt platykurtisk.
DeKalb County (Alabama)
DeKalb County er et fylke i den amerikanske delstaten Alabama. Det ligger nordøst i staten og grenser mot Jackson County i nord, Cherokee County i sørøst, Etowah County i sør og mot Marshall County i vest. Det har også grense mot delstaten Georgia i øst.
Fylket ble etablert i 1836 og har fått sitt navn etter Johan DeKalb som var general under amerikanske uavhengighetskrigen.
Fristaten Sachsens forfatningsdomstol
Fristaten Sachsens forfatningsdomstol (ty. Verfassungsgerichtshof des Freistaates Sachsen) er forfatningsdomstolen i Fristaten Sachsen, en av Tysklands 16 delstater. I likhet med statsregjeringen og landdagen er forfatningsdomstolen et øverste statsorgan.
Domstolen ble opprettet i sin nåværende form i 1993, men har en lang tradisjon. Allerede i 1831 ble Kongeriket Sachsens statsdomstol (Staatsgerichtshof) opprettet. Domstolen ble avskaffet da Sachsen ble republikk i 1918. Fra 1918 til 1933, under Weimarrepublikken, var statsdomstolen for det tyske rike, Staatsgerichtshof für das Deutsche Reich, med sete i Leipzig, ansvarlig for delstatenes forfatningsrett.
Fristaten Sachsens forfatning av 26. mai 1992 bestemte at det skulle gjenopprettes en forfatningsdomstol i Sachsen.
Pr. 2007 er domstolens president Birgit Munz og dens visepresident Alfred Graf von Keyserlingk.
Engelsk 2. divisjon 1989–90
'''Engelsk 2. divisjon 1989–1990''' var den 87. sesongen i Football Leagues 2. divisjon. vant og rykket direkte opp til 1. divisjon sammen med som kom på 2.-plass. rykket opp til 1. divisjon etter tap i play-off-finalen. vant play-off-finalen, men ble senere fratatt seieren og opprykket på grunn av omfattende regelbrudd. Klubben ble i tillegg flyttet ned til 3. divisjon, men Swindon Town fikk senere delvis medhold i sin anke og beholdt plassen i 2. divisjon.
==Tabell ==
Nedrykk fra 1. divisjon
De tre dårligste klubbene i 1. divisjon rykket automatisk ned til 2. divisjon.
Engelsk 1. divisjon 1989–90:
Opprykk fra 3. divisjon
De to beste klubbene i 3. divisjon rykket automatisk opp til 2. divisjon og de tre dårligste klubbene i 2. divisjon rykket automatisk ned til 3. divisjon. Play-off ble spilt der klubbene som kom på tredje, fjerde, femte og sjetteplass i 3. divisjon spilte om en plass i 2. divisjon.
Engelsk 3. divisjon 1989–90:
Referanser
The Football League 1989–90
Wim van der Voort
Han høstet de største suksessene på 1,500 meter, selv om han ikke nådde helt opp til sammenlagtgullet i mesterskapene. På denne distansen tok han sølv under Vinter-OL 1952 i Oslo, Norge på Bislett stadion, bare slått med 0,2 sekunder av Hjalmar «Hjallis» Andersen.
Van der Voort kom på tredjeplass sammenlagt under verdensmesterskapet i 1953. To ganger fikk han sølv sammenlagt i EM: i 1951, da han ble slått av «Hjallis», og i 1953, bak landsmannen Kees Broekman. Van der Voort tok derimot flere distanseseire på 1,500 meter under både europamesterskapene i 1951, 1952 og 1953 og VM i 1952 samt på 500 meter under VM 1951
Europamesterskapet 1951
Under europamesterskapet på Bislett, Oslo i 1951 var det en senere kjent fotograf Johan Brun som skulle ta bilde av Hjalmar «Hjallis» Andersen i siste par med Van der Voort på 10,000 meter. Andersen lå omtrent 100 meter foran nederlenderen etter at 11 runder var unnagjort. Så i søndre sving blir Andersen sjenert av en denne blitzlampa fra fotografen Brun, og Andersen faller dermed inn i en markeringsstolpe med sin skøyte slik at den blir ødelagt. Andersen reiser seg igjen og gjør et forøk på å komme til mål med denne ødelagte skøyten på den ene foten, men blir tatt igjen med en runde etterhvert av Van der Voort. Da det gjensto sju runder ble Andersen tatt ut av løpet. Og etterhvert fikk Andersen lov til å gå om igjen og gikk inn til ny ledertid på distansen, og dermed også sammenlagt med tre distanseseire foran Van der Voort.
Russell County (Alabama)
Russell County er et fylke i den amerikanske delstaten Alabama. Det ligger øst i staten og grenser mot Lee County i nord, Barbour County i sør, Bullock County i sørvest og mot Macon County i nordvest. Det har også grense mot delstaten Georgia i øst.
Russell Countys totale areal er 1 677 km² hvorav 16 km² er vann. I 2000 hadde fylket 49 756 innbyggere. Administrasjonssenteret ligger i byen Phenix City som også er fylkets største by.
Fylket ble etablert i 1832 og har fått sitt navn etter oberst Gilbert C. Russell.
Dingevatnet
Dingevatnet er en innsjø som ligger i Gulen kommune i Vestland. Den er en del av Dingjavassdraget og selv om innsjøen ikke er spesielt stor, er den 220 meter dyp. Dette er den 18. dypeste innsjøen i Norge.
TAF
TAF har flere betydninger:
Oppstrynsvatnet
Oppstrynsvatnet (også kalt Strynevatnet og Strynsvatnet)   er en innsjø i Stryn kommune i Vestland fylke.
De største elvene som fyller Oppstrynsvatnet er Hjelledøla fra øst og Erdalselva fra sørøst, samt Glomsdøla fra nord. Fra innsjøen renner Stryneelva gjennom Strynedalen til Nordfjorden ved Stryn sentrum. Nedbørfeltet er 482 km². (Sægrov oppgir 498 km2 ). Deler av nedbørfeltet er i Oppland. Innsjøen får tilførsel fra Strynefjellet med Tystigen og fra nordlige deler av Jostedalsbreen (Erdalselva og Sunndøla). Tilførselen kommer fra høyfjellsområder med en god del store breer. Leire i brevannet farger innsjøen grågrønn om fra juni til langt utover høsten, ved Fosnes langt øst i vannet er sikten om sommeren på 2-3 meter. Innsjøen har laks, sjøørret, stasjonær ørret, røye og ål. Hornindalsvatnet, som ikke har får tilførsel av smeltevann fra bre, har til sammenligning over 20 meter siktedybde.
Med et største dyp på 230 meter, er innsjøen blant de 20 dypeste i landet. Største dyp er ved Nesje. Innsjøen har et volum på omkring 3,0 km³.
Største lengde er 16 km og største bredde er 2,5 km. Strandlinjen er 37 km lang.
I 1879 ble det bygget bro over Mindresundet. Til langt ut på 1800-tallet var båt det viktigste fremkomstmiddelet langs hele innsjøen. I 1850 klaget veginspektør Wiese over at det var vanskelig å ta seg frem på veien langs innsjøen. Riksvei 15 går langs den sørlige bredden.
Leikanger prestegjeld
Leikanger prestegjeld var et prestegjeld tilhørende Indre Sogn prosti. Det omfattet sogn i Leikanger kommune i Sogn og Fjordane fylke, og hovedkirken var Leikanger kirke.
Leikangers kirkesogn er nå en del av Sogndal kirkelige fellesråd, og underlagt Sogn prosti i Bjørgvin bispedømme i Den norske kirke.
Historikk
Ved kgl.res. av 1. mars 1849 ble det vidløftige Leikanger prestegjeld delt ved at Tjugum, Vangsnes, og Fjærland sogn skilt ut fra og lagt til det nye Balestrand prestegjeld, og fra 1. august 1999 ble Feios og Fresvik overført til Vik prestegjeld.
Ved avviklingen bestod Leikanger prestegjeld av menigheten i Leikanger.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Prester
Leikanger har hatt 29 prester etter reformasjonen. Den som har sittet lengst er, som var prest fra 1565 til 1607 (42 år), deretter kommer , stamfar til slekten Leganger, som satt i 40 år, fra 1618 til 1658. Den med kortest tid er, som var prest fra 1617 til 1618.
Prester før 1536
var den siste katolske og første lutherske presten i Leikanger. Han innehadde embedet fra 1522 til 1552. Man kjenner ikke til andre prester i prestegjeldet før reformasjonen i Norge, utenom en Hr. Otto.
Hjula Væverier
Hjula Væverier var en norsk tekstilindustribedrift ved Hjulafossen i Akerselva, på Sagene i Oslo, som blei etablert av industrimannen Halvor Schou som også eide Schous Bryggeri. Den var Norges eldste moderne, og en periode største, industribedrift, den var også det første maskindrevne veveriet i Norge. Bygningene, som fortsatt finnes, har adresse Sagveien 23. De ligger på vestsida av elva rett ovafor Beierbrua.
Leikanger prestegjeld
Prester 1537–1848
Listen med årstallene er i hovedsak fra Leikanger kyrkje: frå mellomalderen til idag side 135. Det samme gjelder listene nedenfor.
Hjula Væverier
Historie
Bedriften blei etablert av Halvor Schou i 1855. Han hadde da i noen år drevet et mindre bomullsveveri lenger ned ved elva, i Brenneriveien. Lokalene ble flyttet derfra til Sagene etter et oppkjøp av Hjulafossen i 1854. Dette muliggjorde omlegging av kraftforsyninga fra kullkraft til vannkraft. I begynnelsen bestod driften av 12 vevstoler, men den ekspanderte stadig og hadde snart 400 vevstoler og like mange ansatte. Hjula var på dette tidspunkt Norges største industribedrift. Rundt 1890 var tallet på ansatte kommet opp i 800.
Den amerikanske borgerkrigen mellom 1861 til 1865 førte til sterkt redusert tilgang på råbomull, og Schou foretok da endringer i produksjonen. I tillegg til bomullsveveriet etablerte han Hjula Klædefabrik, som produserte ulltrøyer. I 1916 blei denne delen skilt ut og fusjonert med De Forenede Uldvarefabriker. I 1946 overtok Tekstilforedling as (Tefas) Hjula Væverier. Dette firmaet gikk konkurs i 1955, og Hjula blei nedlagt i 1957. Bedriften hadde da filialer i Fredrikstad og Lillestrøm. Et firma ved navn Hjula Væveri Halvor Schou DA driver i dag i eiendomsbransjen.
Leikanger prestegjeld
Prester 1849–1999
Da Leikanger prestegjeld ble delt i 1849 ble sognene Vangsnes, Tjugum og Fjærland skilt ut som Balestrand prestegjeld. Dette skjedde på skiftet etter Søren Wilhelm Thorne, slik at den nye presten ble sogneprest i Leikanger, og kapellan Harald Ulrik Sverdrup ble sogneprest i Balestrand.
Hjula Væverier
Historie
Bygningene til Hjula preger fortsatt dette området av Akerselva. Hovedbygget blei oppført i 1854. Arkitekt var Oluf Roll, Schous svoger. Fasaden mot elva har et spesielt mellomparti med fem trappeforma gavler. Disse skjulte skråstilte glasstak som slapp dagslyset ned i maskinsalen, som var på 2500 kvadratmeter. Løsninga var svært moderne belysningsmessig, men det hevdes også at bakgrunnen for konstruksjonen var at en skulle slippe å ha vanlige vinduer, da utsikt kunne ødelegge konsentrasjonen for arbeiderne. Maskinsalen blei ødelagt av brann i 1971, (lokalene til Reprografisk Industri A/S) og det er nå bare fasaden igjen. Rett ved sida av Hjula øst for Akerselva lå Den Norske Hesteskosømfabrik, som var eid av slektninger av Halvor Schou og som også omfatta «Hønse-Lovisas hus».
Leikanger prestegjeld
Prester 1849–1999
Feios og Fresvik sogn ble overført til Vik prestegjeld 1. august 1999. Etter dette var Leikanger prestegjeld identisk med Leikanger sogn, frem til ordningen med prestegjeld ble avskaffet i 2004.
Hjula Væverier
Historie
Heilt nede ved elva ligger ei lavere bygning. Denne var opprinnelig tekstilfargeri. Elva rant gjennom bygget og skifta farge alt etter produksjonen. Seinere har det vært blant annet uniformsvaskeri for Hæren her. I dag disponeres lokalene av Månefisken selskapslokaler.
Leikanger prestegjeld
Kapellaner
Sogneprestene i prestegjeldet holdt seg med kapellaner fra Erik Nordals tid. I begynnelsen var det snakk om personellkapellaner, som de lønnet selv. Blant kapellanene er navnene Bugge, Leganger og Daae gjengangere. Noen av dem ble senere sogneprester i Leikanger eller naboprestegjeldene. En av dem var Ludvig Daae, som senere ble prest og kirkeeier i Lindås. En annen var Jørgen Johan Ibsen (1724–1801), personellkapellan 1754–1761 og bror til Henrik Ibsens tippoldefar.
Benin under Sommer-OL 1980
Benin under Sommer-OL 1980. Atten sportsutøvere, sytten menn og en kvinne fra Benin deltok i to grener, boksing og friidrett under Sommer-OL 1980 i Moskva. De vant ingen medaljer.